钦定古今图书集成/明伦汇编/宫闱典/第002卷 > 辽
## 钦定古今图书集成/明伦汇编/宫闱典/第002卷 > 辽

辽置“皇太后宿直官及硬寨著帐祇应诸司。”

按《辽史百官志》：宿直司，掌轮直官员宿直之事。皇太
后宫有宿直官。

宿直详稳

宿直都监

宿直将军

宿直小将军

宿直官

宿直护卫卫

硬寨司。掌禁围枪寨、下铺传铃之事。

硬寨大保

著帐郎君院遥辇痕德堇可汗，以蒲古只等三族害
于越室鲁，家属没入瓦里。应天皇太后知国政，析出
之，以为“著帐郎君娘子”，每加矜恤，世宗悉免之。其后
内族、外戚及世官之家罪犯者皆没入瓦里，人户益
众，因复故名。皇太后、皇太妃帐皆有著帐诸局，
皇太后祗应司。

领皇太后诸局事

知皇太后宫诸司事

皇太妃祗应司。

皇后祗应司。

近位祗应司。

著“帐户司，本诸斡鲁朵户析出，及诸色人犯罪没入。
凡御帐，皇太后、皇太妃、皇后、皇太子、近位亲王、祗从
伶官，皆充其役。”

著帐节度使

著帐殿中

“承应”小底局。

笔砚小底

寝殿小底

佛殿小底

司藏小底

习马小底

鹰坊小底

汤药小底

尚饮小底

盥漱小底

尚膳小底

尚衣小底

裁造小底

北面皇族帐官

### 圣宗开泰二年定女官之制

按《辽史圣宗本纪》，不载。　按《续文献通考》：“辽太祖称
帝，尊祖母曰太皇太后，母曰皇太后，嫔曰皇后。圣宗
开泰二年正月，以马氏为丽仪，耿氏为淑仪，尚寝白
氏昭仪，尚服李氏顺仪，尚功艾氏芳仪，尚仪孙氏和
仪，则宫中女官之制，亦极详备，今不可考矣。”